ທ່ານນາງ ເອກອັກຄະລັດຖະທູດ ຫງວຽນເຟືອງງາ
(ພາບ: TTXVN)
ທີ່ສຳນັກງານຂອງ ສປຊ ຢູ່ນິວຢອກ (ປະເທດ ອາເມລິກາ) ຫາກໍ່ຈັດຕັ້ງກອງປະຊຸມຄັ້ງທີ 3 ບັນດາປະເທດເຂົ້າຮ່ວມບັນດາເຂດປອດອາວຸດນິວເຄຼຍ. ເຂົ້າຮ່ວມກອງປະຊຸມ, ມີຜູ້ຕາງໜ້າຂອງກ່ວາ 100 ປະເທດສະມາຊິກບັນດາເຂດປອດອາວຸດນິວເຄຼຍ ແລະ ຫຼາຍປະເທດ, ອົງການຜູ້ສັງເຫດການ, ໃນນັ້ນມີທ່ານນາງເອກອັກຄະລັດຖະທູດ ຫງວຽນທິເຟືອງງາ, ຫົວໜ້າຄະນະປະຕິບັດງານ ຫວຽດນາມ ປະຈຳ ສປຊ. ກ່າວຄຳເຫັນນະທີ່ນີ້, ທ່ານນາງເອກອັກຄະລັດຖະທູດ ຫງວຽນເຟືອງງາ ເນັ້ນໜັກວ່າ: ບັນດາເຂດປອດ ອາວຸດນິວເຄຼຍໄດ້ ແລະ ພວມມີການປະກອບສ່ວນສຳຄັນເຂົ້າໃນການປັບປຸງພື້ນຖານສັນຕິພາບ ແລະ ຄວາມໝັ້ນຄົງສາກົນກໍ່ຄືຄວາມມານະພະຍາຍາມລົບລ້າງ, ຕ້ານການແຜ່ຂະຫຍາຍອາວຸດນິວເຄຼຍ. ທ່ານນາງເອກອັກຄະລັດຖະທູດ ຫວຽດນາມ ຊົມເຊີຍບັນດາຄວາມມານະພະຍາຍາມສາກົນເພື່ອແນໃສ່ປັບປຸງຜົນສັກສິດຂອງບັນດາເຂດປອດອາວຸດນິວເຄຼຍ, ເຊິ່ງໄດ້ຮັບການສ້າງຕັ້ງຢູ່ ອາຟະລິກາ, ອາຊີກາງ, ອາຊີຕາເວັນອອກສ່ຽງໃຕ້, ອາເມລິກາລາຕີງ - ກາຣີເບ ແລະ ປາຊີຟິກເໜືອ, ກໍ່ຄືກົດລະບຽບປອດອາວຸດນິວເຄຼຍຂອງ ໂມງກົນ. ພ້ອມກັບບັນດາປະເທດສະມາຊິກ ອາຊຽນ ອື່ນ, ຫວຽດນາມ ຢັ້ງຢືນຄຳໝັ້ນສັນຍາຜັນຂະຫຍາຍບັນດາການເຄື່ອນໄຫວແທດຈິງຕາມໂຄງການເຄື່ອນໄຫວຂອງພາກພື້ນອາຊີຕາເວັນອອກສ່ຽງໃຕ້.
(ແຫຼ່ງຄັດຈາກ VOV)